เปิดโผหุ้นหลุด SET50-SET100 หลัง OR เข้าเกณฑ์ Fast track จับตา TTW ตกชั้นบลูชิพ!
เปิดโผหุ้นหลุด SET50-SET100 หลัง OR เข้าเกณฑ์ Fast track จับตา TTW ตกชั้นบลูชิพ!
เปิดโผหุ้นหลุด SET50-SET100 หลัง OR เข้าเกณฑ์ Fast track จับตา TTW ตกชั้นบลูชิพ!
11 ก.พ. 2564

“ข่าวหุ้นธุรกิจออนไลน์” ได้ทำการสำรวจและรวบรวมมูลค่าหลักทรัพย์ตามราคาตลาด (Market Cap.) ในกลุ่ม SET50 และ SET100 จากราคาปิดวานนี้ (11 ก.พ.2564) ที่มีโอกาสจะหลุดจากดัชนี SET50-SET100 ภายหลังจากที่บริษัท ปตท.น้ำมันและการค้าปลีก จำกัด (มหาชน) หรือ OR จะเข้าจดทะเบียนตลาดหลักทรัพย์ (SET) ในกลุ่มอุตสาหกรรมทรัพยากร หมวดพลังงานและสาธารณูปโภค เป็นวันแรก และจะถูกนำเข้าคำนวณดัชนี SET50 ทันที ตามเกณฑ์ Fast track
ทั้งนี้จากการสำรวจพบว่า หุ้นในกลุ่ม SET50 ที่มีความเสี่ยงสูงที่สุด 3 อันดับแรก เนื่องจากมาร์เก็ตแคปต่ำที่สุดในกลุ่ม ได้แก่ TTW มีมาร์เก็ตแคปที่ระดับ 48,279 ล้านบาท ส่วน COM7 มีมาร์เก็ตแคปที่ระดับ 55,500 ล้านบาท และ VGI มีมาร์เก็ตแคปที่ระดับ 61,139 ล้านบาท
ส่วนในกลุ่ม SET100  ที่มีความเสี่ยงสูงที่สุด 3 อันดับแรก ได้แก่ TKN มีมาร์เก็ตแคปที่ระดับ 15,594 ล้านบาท ส่วน WHAUP มาร์เก็ตแคปที่ระดับ 15,989 ล้านบาท และ GFPT มาร์เก็ตแคปที่ระดับ 16,174 ล้านบาท
อนึ่ง OR ได้มีการจัดสรรหุ้นเพิ่มทุน 2,610 ล้านหุ้น และจัดสรรหุ้นส่วนเกิน (Over-Allotment) 390 ล้านหุ้น รวม 3,000 ล้านหุ้น โดยบริษัทมีการจัดสรรหุ้นส่วนเกินซึ่งยืมจาก บริษัท ปตท. จำกัด (มหาชน) หรือ PTT จำนวน 390 ล้านหุ้น